Shule ya Upili ya Wasichana ya Alliance

**Shule ya Upili ya Wasichana ya Alliance** ni shule ya bweni ya kitaifa ya umma ya wasichana iliyo karibu na mji mdogo wa Kikuyu katika Kaunti ya Kiambu, kilomita 20 kutoka Nairobi . Ilianzishwa mwaka wa 1948 na Muungano wa Misheni za waprotestanti.  Ni umbali wa kutembea kutoka shule ndugu yake Shule ya Upili ya Alliance .

## Historia 
Ulianzishwa mwaka wa 1948 na Muungano wa Misheni za waprotestanti, Shule ya Upili ya Wasichana ya Alliance ilikuwa taasisi ya kwanza ya elimu ya juu ya sekondari ya wasichana wa Africa nchini Kenya, na ilihudumu bega kwa bega na shule ya upili ya Kenya ambayo wakati huo ilidahili wasichana wa ulaya pekee. Kabla ya Kenya kupata Uhuru, shuli hii ilikuwa inaitwa Shule ya upili ya wasichana wa Kiafrika (African Girls High School). Shule ya Upili ya waschana wa Alliance inakaa kwenye ekari 71 za ardhi katika Kaunti ya Kiambu, ambayo awali ilitolewa na Kanisa la Presbyterian la Afrika Mashariki. 

Aliyekua Mkuu wa kwanza wa shule hiyo, Jean Wilkinson ( *née* Ewan), alikuwa mmishonari kutoka Uskoti. Joan Waithaka, aliyekua mmoja kati ya wanafunzi wa kwanza kuhitimu kutoka shule hiyo, alikua Mwafrika wa kwanza kuwa mkuu wa shule hio mwaka wa 1969. Pia alihudumu katika kamati ya Ripoti ya Gachathi ya mwaka 1976 ambayo ilipendekeza serikali ya Kenya kupitisha sera ambazo zingeongeza ushiriki wa wanawake sio tu katika elimu ya juu lakini pia katika sayansi na nyanja zingine zinazotawaliwa na wanaume nchini.

Wasichana kumi wa kwanza waliokubaliwa kwenye shule hiyo walifika tarehe 28 Februari mwaka wa 1948 kutoka mikoa mbalimbali nchini Kenya. Mwaka wa 1961, Shule ya Upili ya Wasichana ya Alliance ilikuwa mojawapo ya shule tano za kwanza barani Afrika kupeana Cheti cha Shule ya Upili (wakati huo, usawa na Viwango vya A na mahitaji ya kufuzu kwa chuo kikuu). Kabla ya uanzilishi wa Shule ya Upili ya waschana ya Alliance, wasichana wachache walikuwa wamepokolewa katika Shule ya Upili ya Alliance iliokuwa na wanaume wengi. Mmoja wa wasichana wa mwisho kuhitimu kutoka hapo alikuwa mwandishi Rebeka Njau alifundisha katika Shule ya Upili ya Wasichana ya Alliance.  Shule hizo mbili zinaendelea kudumisha uhusiano wa karibu.

Mwaka wa 2025, shule hiyo ikawa mada ya mzozo wa nchi nzima huku kukiwa na madai ya unyanyasaji wa kijinsia dhidi ya mwalimu wa kiume katika shule hiyo.  Kundi la wahitimu kutoka shuleni walisema wanapanga kushtaki usmamizi wa shule hiyo, kwa madai kuwa unyanyasaji wa kijinsia shuleni ulikuwa umefichwa kimfumo tangu mwaka wa 2011 ili kulinda sifa ya shule. 
* Lucy Kibaki, Mke wa Rais wa zamani wa Kenya
* Sally Kosgei, mwanamke wa kwanza mkuu wa utumishi wa umma nchini Kenya 
* Micere Mugo, mshairi, mwandishi na mwalimu
* Juliet Obanda Makanga, mtaalamu wa dawa, mwanasayansi ya neva na mtafiti wa matibabu 
* Nyiva Mwendwa, waziri wa kwanza mwanamke wa baraza la mawaziri nchini Kenya 
* Margaret Ogola, mwandishi wa vitabu na daktari wa watoto
* Effie Owuor, jaji wa kwanza wa kike nchini Kenya
* Kagure Wamunyu, mhandisi wa ujenzi na mpangaji mipango miji 
* Charity Wayua, duka la dawa na mtafiti 
* Wangari wa Nyatetu-Waigwa, mhitimu, mfanyakazi na profesa wa chuo cha Marekani 

## Marejeleo 
## Viungo vya nje 
* www.alliancegirlshigh.sc.ke
Jamii:shule za Kenya
Jamii:Coordinates on Wikidata